### Beslutningstema

Der tages beslutning om anvendelse af indtægter fra udbud af ladestandere i Tønder Kommune.

### Historik

Klima-, Vækst- og Udviklingsudvalget godkendte den 2. februar 2022 at igangsætte en strategi for ladestandere i Tønder Kommune.

Kommunalbestyrelsen godkendte den 29. september 2022 strategien for ladestandere og den foreslåede udbudsproces.

Klima-, Vækst- og Udviklingsudvalget godkendte den 9. november 2022, at der kunne indgås aftale med tilbudsgivere inklusiv brug af optioner og evt. opsætning af yderligere ladestandre, samt at indtægternes anvendelse behandles i en senere sag.

### Sagsfremstilling

Det gennemførte udbud og den efterfølgende indgåelse af aftaler med to leverandører har medført, at der opstilles 93 ladere på offentlige og kommunale parkeringspladser. Aftalerne med de to tilbudsgivere giver Tønder Kommune en samlet indtægt. Dette skyldes, at udbudsprocessen medførte, at tilbudsgiverne som konkurrenceparameter tilbød betaling for opsætning. Dette gav en samlet indtægt på ca. 1,0 mio. kr. Klima-, Vækst- og Udviklingsudvalget besluttede i den forbindelse, at indtægternes anvendelse skulle behandles i en senere sag.

Det foreslås, at indtægterne fra udbuddet anvendes som følger:

* der er ikke afsat særskilte midler til den nødvendige skiltning og opstregning til de nye ladestanderpladser. Udgiften hertil beløber sig til anslået til 0,4 mio. kr.
* at restbudgettet på 0,6 mio. kr. øremærkes og afsættes til grøn omstilling.

### Økonomi

På beslutningstidspunktet var der en forventet kommunal udgift på 3,5 mio. kr. over 2 år til Etablering af el-ladestandere (bevillingsprogram 961). Her er på investeringsoversigten afsat 1,0 mio. kr. i 2023 og 2,5 mio. kr. i 2024. De 2,5 mio. kr. afsat i 2024 udgik ved budgetbehandlingen for 2024.

### Fagchefen for Plan og Udvikling indstiller,

|  |  |
| --- | --- |
| at | der gives en anlægsudgiftsbevilling til skiltning og opstregning samt til grøn omstilling på 1,0 mio. kr., |
| at | der gives en anlægsindtægtsbevilling på 1,0 mio. kr. finansieret af eksterne udbydere, |
| at | det i budget 2023 afsatte rådighedsbeløb til projekt Etablering af el-ladestandere på 1,0 mio. kr. frigives, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.